
NACRT ZAKONODAVNE REZOLUCIJE EUROPSKOG PARLAMENTA
o Prijedlogu odluke Vijeća o sklapanju, u ime Unije, Sporazuma između Europske unije i Švicarske Konfederacije o dodatnim pravilima za Instrument za financijsku potporu u području upravljanja granicama i vizne politike, u okviru Fonda za integrirano upravljanje granicama, za razdoblje od 2021. do 2027.
(12122/2023 – C9‑0461/2023 – 2023/0229(NLE))
(Suglasnost)
Europski parlament,
–	uzimajući u obzir Nacrt odluke Vijeća (12122/2023),
–	uzimajući u obzir Sporazum između Europske unije i Švicarske Konfederacije o dodatnim pravilima za Instrument za financijsku potporu u području upravljanja granicama i vizne politike kao dio Fonda za unutarnju sigurnost za razdoblje od 2021. do 2027. (12120/2023),
–	uzimajući u obzir zahtjev Vijeća za davanje suglasnosti u skladu s člankom 77. stavkom 2., člankom 218. stavkom 6. podstavkom 2. točkom (a) i člankom 218. stavkom 7. Ugovora o funkcioniranju Europske unije (C9‑0461/2023),
–	uzimajući u obzir članak 105. stavke 1. i 4. te članak 114. stavak 7. Poslovnika,
–	uzimajući u obzir preporuku Odbora za građanske slobode, pravosuđe i unutarnje poslove (A9‑0000/2024),
1.	daje suglasnost za sklapanje sporazuma;
2.	nalaže svojoj predsjednici da stajalište Parlamenta proslijedi Vijeću, Komisiji te vladama i parlamentima država članica i Švicarske Konfederacije.

a. Kontekst 


Uredba (EU) 2021/1148 Europskog parlamenta i Vijeća o uspostavi Instrumenta za financijsku potporu u području upravljanja granicama i vizne politike za razdoblje 2021. – 2027. (Uredba o BMVI-ju) donesena je 7. srpnja 2021.

Cilj je Uredbe o BMVI-ju kroz financijsku pomoć izraziti solidarnost s onim državama (članicama) koje primjenjuju odredbe schengenske pravne stečevine o vanjskim granicama. Ona predstavlja razvoj schengenske pravne stečevine u kojem sudjeluju zemlje koje su se pridružile provedbi, primjeni i daljnjem razvoju schengenske pravne stečevine („zemlje pridružene Schengenu” ili „pridružene zemlje”).

Švicarska Konfederacija je 11. kolovoza 2021. obavijestila o svojoj odluci da prihvati sadržaj Uredbe o BMVI-ju i provede je u svojem unutarnjem pravnom poretku. Komisija je predstavila Prijedlog odluke Vijeća o potpisivanju Sporazuma između EU-a i Švicarske Konfederacije o dodatnim pravilima za Instrument za financijsku potporu u području upravljanja granicama i vizne politike prije primitka švicarske obavijesti o ispunjavanju njezinih ustavnih odredbi kako bi se izbjeglo skraćivanje vremena stvarne primjene Uredbe o BMVI-ju u Švicarskoj. U skladu s uvodnom izjavom 75. Uredbe o BMVI-ju, sklapanje takvog aranžmana trebalo bi se provesti nakon što dotična zemlja u pisanom obliku priopći da je ispunila sve svoje unutarnje zahtjeve.

Člankom 7. stavkom 6. Uredbe o BMVI-ju predviđa se da bi se trebali izraditi aranžmani radi utvrđivanja prirode i načinâ sudjelovanja u Instrumentu zemalja pridruženih provedbi, primjeni i razvoju schengenske pravne stečevine, u skladu s relevantnim odredbama odgovarajućih sporazuma o pridruživanju. Ti aranžmani imaju oblik sporazuma koje Unija sklapa sa zemljama pridruženima Schengenu u skladu s člankom 216. UFEU-a. 

[bookmark: _Hlk132892775]Vijeće je 21. veljače 2022. ovlastilo Komisiju za otvaranje pregovora[footnoteRef:1] s Islandom, Kraljevinom Norveškom, Švicarskom Konfederacijom i Kneževinom Lihtenštajnom o aranžmanima o financijskim doprinosima tih zemalja i dodatnim pravilima potrebnima za njihovo sudjelovanje u Instrumentu za financijsku potporu u području upravljanja granicama i vizne politike za razdoblje od 2021. do 2027., uključujući odredbe kojima se osigurava zaštita financijskih interesa Unije i nadležnost Revizorskog suda za provođenje revizija, koji se sklapaju na temelju Uredbe (EU) 2021/1148 Europskog parlamenta i Vijeća[footnoteRef:2]. Pregovori sa Švicarskom Konfederacijom uspješno su zaključeni parafiranjem sporazuma 14. veljače 2023. [1:  	Odluka Vijeća (EU) 2022/442 od 21. veljače 2022. o odobravanju otvaranja pregovora s Islandom, Kraljevinom Norveškom, Švicarskom Konfederacijom i Kneževinom Lihtenštajnom s ciljem sklapanja sporazumâ između Europske unije i tih zemalja o dodatnim pravilima za Instrument za financijsku potporu u području upravljanja granicama i vizne politike, u okviru Fonda za integrirano upravljanje granicama (SL L 90, 18.3.2022., str. 116.).]  [2:  	Uredba (EU) 2021/1148 Europskog parlamenta i Vijeća od 7. srpnja 2021. o uspostavi, u okviru Fonda za integrirano upravljanje granicama, Instrumenta za financijsku potporu u području upravljanja granicama i vizne politike (SL EU L 251, 15.7.2021., str. 48.).] 


Dana 10. srpnja 2023. Komisija je podnijela Vijeću Prijedlog odluke Vijeća o sklapanju, u ime Europske unije, Sporazuma između Europske unije i Švicarske Konfederacije o dodatnim pravilima za Instrument za financijsku potporu u području upravljanja granicama i vizne politike, u okviru Fonda za integrirano upravljanje granicama.

Dana 28. rujna 2023. Vijeće je donijelo Odluku o sklapanju, u ime Unije, Sporazuma između Europske unije i Švicarske Konfederacije o dodatnim pravilima za Instrument za financijsku potporu u području upravljanja granicama i vizne politike, u okviru Fonda za integrirano upravljanje granicama, za razdoblje od 2021. do 2027. Sporazum je potpisan 28. studenog 2023. u Bruxellesu.

Vijeće je 7. prosinca 2023. zatražilo od Europskog parlamenta da dade suglasnost na Nacrt odluke Vijeća o sklapanju spomenutog Sporazuma.


b. Stajalište izvjestiteljice

Instrument za financijsku potporu u području upravljanja granicama i vizne politike, u okviru Fonda za integrirano upravljanje granicama, poseban je instrument u kontekstu schengenske pravne stečevine osmišljen za osiguravanje snažnog i djelotvornog europskog integriranog upravljanja vanjskim granicama, uz istodobnu zaštitu slobodnog kretanja osoba, uz potpuno poštovanje obveza država članica i pridruženih zemalja u pogledu temeljnih prava, te potporu ujednačenoj provedbi i modernizaciji zajedničke vizne politike, čime se doprinosi visokoj razini sigurnosti u državama članicama i pridruženim zemljama.

Izvjestiteljica se slaže da BMVI omogućuje provedbu mjera u okviru podijeljenog upravljanja te izravnih i neizravnih načina upravljanja, a ovim bi se Sporazumom trebala omogućiti provedba mjera u Švicarskoj u skladu sa svakim od tih načina i uz poštovanje načela i pravila EU-a o financijskom upravljanju i nadzoru.

Izvjestiteljica također smatra da bi se, s obzirom na specifičnu prirodu schengenske pravne stečevine i važnost njezine ujednačene primjene za cjelovitost schengenskog područja, sva pravila o upravljanju programima za Švicarsku trebala primjenjivati na isti način kao za države članice.

Izvjestiteljica smatra da je sklapanje formalnih, pravno obvezujućih sporazuma u okviru suradnje s pridruženim zemljama, za razliku od sklapanja druge vrste dogovora, od ključne važnosti kako bi se osigurala transparentnost, javna kontrola i demokratski nadzor. To je posebno važno kad je riječ o upotrebi proračuna EU-a.

Potrebno je i dalje poštovati druge posebne odredbe. Na temelju sporazumâ o pridruživanju Schengenu Švicarska mora u potpunosti prihvatiti mjere Unije, uključujući Uredbu o BMVI-ju, koje se temelje na schengenskoj pravnoj stečevini ili predstavljaju njezin daljnji razvoj, i poduzeti potrebne mjere kako bi osigurala usklađenost s odredbama UFEU-a i pravom Unije koje se temelji na UFEU-u, a koje su relevantne za financijsko upravljanje i kontrolu.
Sporazumima se također uvode i posebni mehanizmi za brzu prilagodbu sporazuma sa Švicarskom u slučaju promjena u ključnom zakonodavstvu Unije relevantnom za provedbu, uključujući Financijsku uredbu i Uredbu o zajedničkim odredbama. Sporazumom bi se trebalo osigurati da se u preispitivanju BMVI-ja sredinom provedbenog razdoblja uzme u obzir odgođeno sudjelovanje zemalja pridruženih Schengenu.

Kad je riječ o proračunskim i financijskim kontrolama, države članice podliježu horizontalnim obvezama (npr. nadležnost Revizorskog suda i Europskog ureda za borbu protiv prijevara (OLAF), EPPO-a i Komisije) koje proizlaze izravno iz Ugovora ili iz sekundarnog zakonodavstva Unije, uključujući Uredbu o zajedničkim odredbama kako je prethodno navedeno. Te se obveze ipso facto primjenjuju na države članice i stoga nisu navedene u Uredbi o BMVI-ju. Stoga je te obveze potrebno proširiti na Švicarsku sporazumom na koji se ovaj Prijedlog odnosi.

Sporazumi sadržavaju i odredbu o europskom sustavu za informacije o putovanjima i odobravanje putovanja (ETIAS). 

Zaključno, izvjestiteljica smatra da je primjereno uspostaviti Sporazum kojim se utvrđuju dodatna pravila potrebna za sudjelovanje Švicarske Konfederacije u Instrumentu za financijsku potporu u području upravljanja granicama i vizne politike („BMVI”) u okviru Fonda za integrirano upravljanje granicama za programsko razdoblje 2021. – 2027. u skladu s člankom 7. stavkom 6. Uredbe (EU) 2021/1148 („Uredba o BMVI-ju”).

[bookmark: AM0]S obzirom na navedeno izvjestiteljica preporučuje da Parlament da suglasnost za Prijedlog odluke Vijeća i naloži predsjednici da stajalište Europskog parlamenta proslijedi Vijeću, Komisiji te vladama i parlamentima država članica.

